

R E P U B L I K A H R V A T S K A

VARAŽDINSKA ŽUPANIJA

GRAD VARAŽDINSKE TOPLICE

GRADSKO VIJEĆE

KLASA: 024-01/25-01/2

URBROJ: 2186-26-01-25-3

Varaždinske Toplice, 2025.

Na temelju članka 15. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 31. Statuta Grada Varaždinskih Toplica („Službeni vjesnik Varaždinske županije“ broj: 10/21) Gradsko vijeće Varaždinskih Toplica je na svojoj ­­29. sjednici održanoj 2025. godine donijelo sljedeću

**ODLUKU**

**o uspostavi prijateljstva i suradnje između Grada Varaždinskih Toplica i Grada Lipika**

Članak 1.

Gradsko vijeće Grada Varaždinskih Toplica, radi razvoja prijateljskih veza prihvaća uspostavljanje prijateljstva i suradnje na području gospodarskog, društvenog i kulturnog života između Grada Varaždinskih Toplica i Grada Lipika.

Članak 2.

Povelja o prijateljstvu i suradnji između Grada Varaždinskih Toplica i Grada Lipika sastavni je dio ove Odluke.

Članak 3.

Ovlašćuje se gradonačelnica Grada Varaždinskih Toplica da potpiše Povelju iz članka 2. ove Odluke.

Članak 4.

Ova Odluka stupa na snagu osmi dan od dana objave u „Službenom vjesniku Varaždinske županije“.

PREDSJEDNICA GRADSKOG VIJEĆA

Ljubica Nofta, dipl. oec.